**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 8.12.2017

**P O Z V Á N K A**

 Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 16. zasadnutie obecného zastupiteľstva Obce Klenov,

ktoré sa uskutoční dňa 7.2.2017 o 18,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Plnenie rozpočtu k 30.11.2017
6. Zmena rozpočtu rozpočtovými opatreniami č.6,7,8,a9/2017
7. Prerokovanie rozpočtu obce na rok 2018 a roky 2019a2020
8. Schválenie inventarizačnej komisie
9. Prerokovanie VZN č.1/2017 o miestnych daniach a o miestnom poplatku za komunálne odpady a drobné stavebné odpady na území obce Klenov
10. Rôzne
11. Diskusia
12. Uznesenie
13. Záver

 Kamila Bogdaňová v.r.

 starostka obce

 Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z dvadsiateho zasadnutia obecného zastupiteľstva v Klenove,**

**konaného dňa 14.12.2017.**

**–––––––––––––––––––––––––––––––––––––––––––––––––––––––––-**

Dvadsiate zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

 v znení zmien a doplnkov. b/ podľa podpísanej prezenčnej listiny sú prítomní 5 poslanci obecného

 zastupiteľstva, na základe čoho vyhlásila zasadnutie obecného zastupiteľstva za

 uznášania schopné.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: Mgr. Michalko Miloslav, PhD. , Hovanová Darina

Návrhová komisia: Mihaľová Renáta, Pekár Marek, Mgr. Michalko Miloslav, PhD. ,

Zapisovateľ: Mgr. Mikulová Mariana

**Uznesenie:**

**Obecné zastupiteľstvo volí návrhovú komisiu v zložení Mihaľová Renáta, Pekár Marek, Mgr. Michalko Miloslav, PhD.**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

 Starostka obce prečítala program zasadnutia. Zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

 Starostka obce povedala, že žiadosť o nenávratný finančný príspevok z  programu rozvoja vidieka na projekt pod názvom: „Rekonštrukcia budovy pre kultúru“, kód výzvy – 22/PRV/2017 opatrenie 7. podopatrenie7.4. pre obce do 1000 obyvateľov nebola podaná, nakoľko sa nestihol termín vypracovania projektovej dokumentácie a verejného obstarávania.

**Uznesenie:**  **Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za: 5 proti: - Zdržal sa: - neprítomní pri hlasovaní: -

K bodu 5 – plnenie rozpočtu k 30.11.2017

 Správu o plnení rozpočtu obce k 30.11.2017 obdržali poslanci v prílohe pozvánky. Starostka obce na otázky zo strany poslancov zodpovedala.

**Uznesenie:**

**Obecné zastupiteľstvo zobralo na vedomie správu o plnení rozpočtu obce k 30.11.2017**

Hlasovanie:

za: 5 proti: - Zdržal sa: - neprítomní pri hlasovaní:

K bodu 6 – zmena rozpočtu rozpočtovými opatreniami č. 6,7, 8 a 9 /2017

Starostka obce predložila prítomným poslancom návrh zmeny rozpočtu rozpočtovým opatrením č.6 ,7 a 9/2017 – ide o dotácie a to voľby do VÚC, refundácia miezd z UPSVaR§50j a opravu kódov zdroja recyklačný fond. Ďalej predložila rozpočtové opatrenie č. 8/2017 – ide o presun medzi položkami, kde sa navyšuje rozpočet obce. Predložené rozpočtové opatrenia sú zaokrúhlené na celé eurá.

**Uznesenie:**

1. **Obecné zastupiteľstvo berie na vedomie zmenu rozpočtovým opatrením č.6/2017 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 280,00€ Bežné výdavky: 280,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 280,00€ Výdavky celkom: 280,00€**

1. **Obecné zastupiteľstvo berie na vedomie zmenu rozpočtovým opatrením č.7/2017 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 936,00€ Bežné výdavky: 936,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 936,00€ Výdavky celkom: 936,00€**

Hlasovanie:

za: 5 proti: - Zdržal sa: - neprítomní pri hlasovaní: -

1. **Obecné zastupiteľstvo berie na vedomie zmenu rozpočtovým opatrením č.9/2017 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 378,00€ Bežné výdavky: 378,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 378,00€ Výdavky celkom: 378,00€**

Hlasovanie:

za: 5 proti: - Zdržal sa: - neprítomní pri hlasovaní: -

**Uznesenie:**

**Obecné zastupiteľstvo schvaľuje zmenu rozpočtu rozpočtovým opatrením č.8/2017 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 297,00€ Bežné výdavky: 297,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 297,00€ Výdavky celkom: 297,00€**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 7 – prerokovanie rozpočtu obce na rok 2018 a roky 2019-2020

 Starostka obce vysvetlila prítomným poslancom predložený návrh rozpočtu obce na rok 2018 a na roky 2019-2020. Starostka obce pripomenula, že návrhy rozpočtov boli v zmysle zákona vyvesené a k rozpočtom zo strany občanov neboli vznesené žiadne pripomienky.Starostka obce vysvetlila ako sa rozpočet pripravoval a s akými predpokladanými príjmami a výdavkami obec počíta. Zo strany poslancov neboli žiadne navrhované doplnenia ani zmeny.

**Uznesenie:**

1. **Obecné zastupiteľstvo zobralo na vedomie návrh rozpočtu obce Klenov na roky 2019 a 2020**
2. **Obecné zastupiteľstvo schválilo rozpočet obce Klenov na rok 2018 podľa predloženého návrhu.**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 8 – schválenie inventarizačnej komisie

Starostka obce povedala, že je potrebné vytvoriť inventarizačnú komisiu na práce súvisiace s koncoročnými inventúrami majetku obce. Inventarizačné práce sa majú vykonať najneskôr do 16.1.2018, aby sa mohli spracovať a predložiť na januárové zasadnutie obecného zastupiteľstva. Navrhla, aby v inventarizačnej komisii pracovali poslanci a to Marek Pekár - predseda, Mgr. Miloslav Michalko, PhD. a Mgr. Mikulová Mariana – členovia komisie. **Uznesenie:** **Obecné zastupiteľstvo schválilo inventarizačnú, vyraďovaciu a likvidačnú komisiu v zložení:**

**Predseda - Marek Pekár**

**Členovia, Mgr. Miloslav Michalko, PhD. a Mgr. Mariana Mikulová**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 9 – Prerokovanie VZN č.1/2017o miestnych daniach a o miestnom poplatku za komunálne odpady a drobné stavebné odpady na území obce Klenov

 Starostka obce vysvetlila prítomným poslancom, že predložený návrh bol vypracovaný na základe upozornenia prokurátora podľa § 28 ods.1 zákona č. 153/2001 Z.z. o prokuratúre v znení neskorších predpisov. Vysvetlila poslancom, že v predloženom návrhu je zvýšená daň za psa z 9,50€ na 10,00€ a taktiež zvýšený poplatok za komunálny odpad z 0,0246€na 0,0274 €/1 osoba a deň. Oboznámila poslancov, že zo strany občanov nebola podaná žiadna pripomienka. Požiadala poslancov, aby sa vyjadrili k predloženému návrhu.

Zo strany poslancov bol predložený návrh na postupné zvyšovanie daní, nakoľko k poslednému zvýšeniu daní došlo v roku 2002.

Po dlhej rozprave bol predložený návrh nariadenia pozmenený a to: a) zvýšila sa daň z pozemkov – orná pôda, chmeľnice, vinice, ovocné sady, trvalé trávnaté porasty z 0,76% na 0,90%; b) záhrady z 0,45% na 0,50%

c)lesné pozemky z 0,50% na 0,60%

d) daň za psa z 9,50 € na 10,00€ e) poplatok za komunálny odpad z 0,0246 € na 0,0274 € /1 osoba/ deň.

**Uznesenie:** **Obecné zastupiteľstvo sa uznieslo podľa § 11 ods.4 písm. g) zákona č. 369/1990 zb. o obecnom zriadení v znení neskorších predpisov na Všeobecne záväznom nariadení obce Klenov č. 1/2017 o miestnych daniach a o miestnom poplatku za komunálne odpady a drobné stavebné odpady na území obce Klenov**

Hlasovanie:

za: Mgr.Michalko Miloslav, PhD., Pekár Marek, Mihaľová Renáta

proti: Mgr. Mikulová Mariana

zdržal sa: Hovanová Darina

neprítomní pri hlasovaní: -

K bodu 10 - Rôzne

 Starostka obce informovala poslancov o:

* ukončení projektu „Oddychová zóna Za dziaka“,
* vysporiadaní časti cintorína - nereagovaní vlastníčky p.Priputenovej na opätovne zaslaný list ,
* uzatvorení Dohody o vykonaní práce s právničkou JUDr. Slávikovou, ktorá v zastúpení Obce Klenov riešila žiadosť pani Márie Strakovej, Sokoľ 121 o poskytnutie súčinnosti v zmysle § 5 a nasl. Občianskeho zákonníka a rieši dve postúpenia podaní Okresného úradu Prešov, odd. priestupkov - podľa § 20 zákona č.71/1967 Zb. o správnom konaní v znení neskorších predpisov – Miroslav Mušinka – voľne pohybujúce sa psy po verejných priestranstvách obce a napadnutí baranov – ujma na majetku manželov Hajdukovích,

K bodu 11 - diskusia

Do diskusie sa neprihlásil žiaden poslanec.

K bodu 12 – Uznesenie

 Predseda návrhovej komisie Mihaľová Renáta prečítala závery z rokovania uznesenia č. 20/2017.

Hlasovanie poslancov:

Za: 5 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 13 – záver

Starostka poďakovala všetkým za účasť a ukončila dvadsiate zasadnutie obecného zastupiteľstva.

Zasadnutie obecného zastupiteľstva bolo ukončené o 20,30 hod.

Kamila Bogdaňová

 starostka obce

**Overovatelia:**

Mgr. Michalko Miloslav, PhD. .........................................

Hovanová Darina ........................................

**ZÁVERY Z ROKOVANIA**

V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 14.12.2017 prijíma

**U Z N E S E N I E  č. 20/2017**

Obecné zastupiteľstvo v Klenove:

**A . volí**

1. návrhovú komisiu v zložení:

 Mihaľová Renáta, Pekár Marek, Mgr. Michalko Miloslav, PhD**.**

**B. berie na vedomie**

 1. ústnu správu o plnení uznesení z ostatného zasadnutia Obecného zastupiteľstva

 2. plnenie rozpočtu obce k 30.11.2017

3. zmenu rozpočtu rozpočtovým opatrením č.6/2017 v zmysle vnútorného predpisu

 č.1/2007 o postupe a zaraďovaní prostriedkov zo štátneho rozpočtu do rozpočtu obce

 podľa predloženého návrhu:

 Bežné príjmy : 280,00€ Bežné výdavky: 280,00€

 Kapitálové príjmy : 0,00€ Kapitálové výdavky : 0,00 €

 Finančné príjmové operácie :0,00€ Finančné výdavkové operácie : 0,00€

 Príjmy celkom : 280,00€ Výdavky celkom: 280,00€

4.zmenu rozpočtu rozpočtovým opatrením č.7/2017 v zmysle vnútorného predpisu

 č.1/2007 o postupe a zaraďovaní prostriedkov zo štátneho rozpočtu do rozpočtu obce

 podľa predloženého návrhu:

 Bežné príjmy : 936,00€ Bežné výdavky: 936,00€

 Kapitálové príjmy : 0,00€ Kapitálové výdavky : 0,00 €

 Finančné príjmové operácie :0,00€ Finančné výdavkové operácie : 0,00€

 Príjmy celkom : 936,00€ Výdavky celkom: 936,00€

5. zmenu rozpočtu rozpočtovým opatrením č.9/2017 v zmysle vnútorného predpisu

 č.1/2007 o postupe a zaraďovaní prostriedkov zo štátneho rozpočtu do rozpočtu obce

 podľa predloženého návrhu:

 Bežné príjmy : 378,00€ Bežné výdavky: 378,00€

 Kapitálové príjmy : 0,00€ Kapitálové výdavky : 0,00 €

 Finančné príjmové operácie :0,00€ Finančné výdavkové operácie : 0,00€

 Príjmy celkom : 378,00€ Výdavky celkom: 378,00€

 6.návrh rozpočtu obce Klenov na roky 2019-2020

**C. schvaľuje**

1**.** zmenu rozpočtu rozpočtovým opatrením č.8/2017 v zmysle vnútorného predpisu

 č.1/2007 o postupe a zaraďovaní prostriedkov zo štátneho rozpočtu do rozpočtu obce

 podľa predloženého návrhu:

 Bežné príjmy : 297,00€ Bežné výdavky: 297,00€

 Kapitálové príjmy : 0,00€ Kapitálové výdavky : 0,00 €

 Finančné príjmové operácie :0,00€ Finančné výdavkové operácie : 0,00€

 Príjmy celkom : 297,00€ Výdavky celkom: 297,00€

1. Inventarizačnú, vyraďovaciu a likvidačnú komisiu v tomto zložení:

Predseda Pekár Marek

Členovia Mgr. Miloslav Michalko, PhD. a Mgr. Mariana Mikulová

1. rozpočet obce Klenov na rok 2018 podľa predloženého návrhu

**D. Uznáša sa**

1. podľa § 11 ods.4 písm. g) zákona č. 369/1990 Zb. o obecnom zriadení v znení

 neskorších predpisov na Všeobecne záväznom nariadení obce Klenov

 č.1/2017 o miestnych daniach a o miestnom poplatku za komunálne odpady

 a drobné stavebné odpady na území obce Klenov

 Kamila Bogdaňová

 starostka obce

V Klenove, 19.12.2017